/* KOM/2010/0692 v konečnom znení */ SPRÁVA KOMISIE EURÓPSKEMU PARLAMENTU A RADE o uplatňovaní nariadenia Rady (ES) č. 3/2008 o informačných a propagačných akciách na podporu poľnohospodárskych výrobkov na vnútornom trhu a v tretích krajinách





[pic] | EURÓPSKA KOMISIA | Brusel, 25.11.2010 KOM(2010) 692 v konečnom znení SPRÁVA KOMISIE EURÓPSKEMU PARLAMENTU A RADE o uplatňovaní nariadenia Rady (ES) č. 3/2008 o informačných a propagačných akciách na podporu poľnohospodárskych výrobkov na vnútornom trhu a v tretích krajinách {SEK(2010) 1434 v konečnom znení} OBSAH SPRÁVA KOMISIE EURÓPSKEMU PARLAMENTU A RADE o uplatňovaní nariadenia Rady (ES) č. 3/2008 o informačných a propagačných akciách na podporu poľnohospodárskych výrobkov na vnútornom trhu a v tretích krajinách 1 I. Úvod.. 3 II. Vykonávanie politiky propagácie v období 2006–2010 3 II.A Spolufinancované propagačné programy 3 II.A.1 Zmeny zavedené od správy z roku 2006 3 II.A.2 Rozpočtové aspekty: zdroje a čerpanie dostupných fondov 4 II.A.3 Analýza propagačných programov 5 II.B Propagačné činnosti riadené priamo GR AGRI 6 II.B.1 Misie na vysokej úrovni 6 II.B.2 Propagačné kampane na ekologické potraviny a poľnohospodárstvo 6 II.B.3 Ďalšie výdavky v rámci priameho riadenia 6 III. Hodnotenie 6 III.A Vnútorný audit GR pre poľnohospodárstvo a rozvoj vidieka a správy Dvora audítorov 6 III.B Pozitívne a negatívne aspekty systému propagácie podľa správy Dvora audítorov 6 III.C Hodnotenie na úrovni krajín/oblastí alebo odvetví výrobkov 6 III.D Hodnotenie na úrovni spolufinancovaných programov 6 III.D.1 Prvky hodnotenia zavedené po roku 2006 6 III.D.2 Prvé hodnotenie vplyvu programov 6 III.E. Hodnotenie činností v rámci priameho riadenia Komisie 6 III.E.1 Obchodné misie na vysokej úrovni: hodnotenie ich vplyvu 6 III.E.2 Hodnotenie propagačnej kampane na podporu ekologického poľnohospodárstva 2006-2009 6 IV. Všeobecné závery 6 I. Úvod Systém propagácie, ktorý bol založený začiatkom 21. storočia, sa už od svojho vzniku pravidelne monitoroval prostredníctvom správ predložených Komisiou Rade a Európskemu parlamentu. Prvá správa sa predložila v roku 2004 a druhá správa v roku 2006. V článku 18 nariadenia Rady (ES) č. 3/2008 sa od Komisie požaduje predložiť tretiu správu do konca roka 2010[1]. V tejto správe sú zahrnuté činnosti systému propagácie v období od roku 2006[2] do prvej polovice roku 2010. V správe sa rozoberajú najmä zlepšenia v riadení a hodnotenie dosahu, ako aj aspekty zjednodušenia (dve rôzne nariadenia, ktoré sa zameriavali na vzťahy s tretími krajinami a na vnútorné trhy sa zlúčili do jedného). Správa sa tiež zameriava na všetky rozhodnutia prijaté od poslednej správy a analyzuje údaje dostupné v súvislosti s propagáciou poľnohospodárskych výrobkov. II. Vykonávanie politiky propagácie v období 2006–2010 SYSTÉM PROPAGÁCIE EÚ JE HORIZONTÁLNOU POLITIKOU, KTORÁ SA VZťAHUJE NA TAKMER VšETKY POľNOHOSPODÁRSKE ODVETVIA A VYZDVIHUJE VšEOBECNÉ CHARAKTERISTIKY A PRIDANÚ HODNOTU SPP: KVALITU, BEZPEčNOSť, ZDRAVIE, OZNAčOVANIE, šPECIFICKÉ METÓDY VÝROBY, OCHRANU žIVOTNÉHO PROSTREDIA, DOBRÉ žIVOTNÉ PODMIENKY ZVIERAT ATď. DOPĺňA VNÚTROšTÁTNE INICIATÍVY, KTORÉ PODPORUJÚ ALEBO STIMULUJÚ SÚKROMNÉ A VEREJNÉ PROPAGAčNÉ ÚSILIE VYKONÁVANÉ NA ÚROVNI čLENSKÉHO šTÁTU. II.A Spolufinancované propagačné programy II.A. 1 Zmeny zavedené od správy z roku 2006 Systém propagácie sa zlepšil v súvislosti s odporúčaniami z poslednej správy: uskutočnila sa požadovaná regulačná konsolidácia zlúčením dvoch existujúcich nariadení Rady do jedného nariadenia (nariadenie Rady (ES) č. 3/2008) a dvoch nariadení Komisie do jedného nariadenia (nariadenie Komisie (ES) č. 501/2008)[3]. Dojednania, podľa ktorých členské štáty nahlasujú svoje výdavky sa takisto zlepšili tým, že sa umožnilo pravidelné monitorovanie plnenia rozpočtu. Odporúčania týkajúce sa vykonávacieho orgánu sa zachovali a navyše sa vypracovali a prijali jasné a priame usmernenia na prípravu propagačných programov. Počas vykazovaného obdobia iniciovali oddelenia Komisie mnoho ďalších zlepšení v súlade s odporúčaniami Dvora audítorov, tak ako je uvedené ďalej v texte v bode III.B. Všetky tieto úpravy sú uvedené v prílohe I k pracovnému dokumentu útvarov Komisie, ktorý je priložený k tejto správe. II.A. 2 Rozpočtové aspekty: zdroje a čerpanie dostupných fondov Tabuľka 1: Rozpočtové prostriedky na propagáciu poľnohospodárskych výrobkov v EUR | Rozpočtová položka | 2006 | 2007 | 2008 | 2009 | 2010 | Propagačné činnosti: | 05 02 10 01 Spoločné riadenie | 42 000 000 | 38 000 000 | 45 000 000 | 56 000 000 | 56 000 000 | Propagačné činnosti: | 05 02 10 02 Priame riadenie | 10 000 000 | 7 295 000 | 5 371 000 | 2 119 000 | 1 210 000 | Propagácia spolu | 52 000 000 | 45 295 000 | 50 371 000 | 58 119 000 | 57 210 000 | Od roku 2007 bol zaznamenaný značný nárast v rozpočtových prostriedkoch pridelených rozpočtovým orgánom na informačné a propagačné programy pre poľnohospodárskej výrobky. V roku 2009 boli poskytnuté nezvyčajne vysoké rozpočtové prostriedky s cieľom zohľadniť vyššie naakumulované výdavky na viacročné propagačné programy schválené v rokoch 2007 a 2008 (vyššie „výdavky z minulosti“ v súvislosti s vyšším rozpočtom prijatých programov na uvedené roky). Rovnaká situácia vznikla v roku 2010. Uvedené fakty zvyšujú kontrast s poklesom v „priamom riadení“ rozpočtových zdrojov. Hlavným dôvodom ich poklesu je absencia dobrovoľných príspevkov v rámci IOC[4], ukončenie európskeho programu autentických chutí (EAT), ktorý podporoval označenia kvality EÚ v Severnej Amerike a Číne a ukončenie kampane propagácie ekologického poľnohospodárstva. Tabuľka 2: Rozpočtové výdavky na propagáciu poľnohospodárskych výrobkov v EUR | Rozpočtová položka | 2006 | 2007 | 2008 | 2009 | 2010 | Propagačné činnosti: | 05 02 10 01 Spoločné riadenie | 34 163 896 | 47 873 132 | 49 431 246 | 46 514 165 | neuv. | Propagačné činnosti: | 05 02 10 02 Priame riadenie | 4 733 973 | 2 723 506 | 3 753 884 | 911 554 | neuv. | Propagácia spolu | 38 897 869 | 50 596 638 | 53 185 130 | 47 425 719 | neuv. | Miera vykonávania (výdavky ako % z prostriedkov)[5] | 75 % | 112 % | 106 % | 82 % | neuv. | Je potrebné zdôrazniť trend v miere vykonávania: rozumným riadením propagačného odvetvia sa ukončilo nedostatočné čerpanie, ktoré bolo jedným z hlavných znakov odvetvia až do roku 2006. Rozpočet na rok 2009 bol však ovplyvnený výnimočnými a neočakávanými udalosťami: tri propagačné programy, ktoré Komisia schválila už v roku 2008 neboli podpísané a medziodvetvová asociácia zúčastnená na spolufinancovaní prebiehajúcich propagačných programov musela v roku 2009 ukončiť svoju činnosť v dôsledku rozhodnutia najvyššieho súdu v svojom štáte. Tieto udalosti viedli k neočakávanému poklesu vo výdavkoch na uvedený rok, a zároveň aj v miere vykonávania. II.A.3 Analýza propagačných programov - schválené a zamietnuté propagačné programy Počas obdobia, na ktoré sa súčasná správa vzťahuje, sa všetky členské štáty zapojili do propagačného úsilia, čo predstavuje široký záujem o tento systém. Po prvotnom výbere vnútroštátnymi orgánmi získali oddelenia Komisie celkom 430 návrhov programov s celkovým rozpočtom 505,6 miliónov EUR. Na spolufinancovanie Spoločenstvom ich bolo schválených 183 v celkovej sume 248,6 miliónov EUR. Z uvedených programov sa 134 týkalo vnútorného trhu a 49 bolo zacielených na trhy tretích krajín. Tabuľka 3: Schválené a zamietnuté programy od júla 2006 do júla 2010 [pic] Pokiaľ ide o trvanie schválených programov, 150 (čo je 82 %) z nich trvalo 3 roky (pozri graf 1). Ako vyplýva z grafu 2, predstavuje rozpočet 20 % programov menej ako 1 milión EUR, 25 % programov medzi 1 a 2 miliónmi EUR, 36 % programov 2 až 4 milióny EUR a 19 % programov viac ako 4 milióny EUR. [pic] | [pic] | Ako vyplýva z uvedenej tabuľky 4 mali takmer všetky výrobky uvedené v prílohe I k nariadeniu (ES) č. 501/2008 prospech z tohto propagačného úsilia. Najväčšie výhody využívalo odvetvie mliečnych výrobkov, pokiaľ ide o schválené programy (36), po ktorom nasledovali výrobky vysokej kvality (CHOP, CHZO, ekologické a najodľahlejšie regióny: 32), čerstvé alebo spracované ovocie a zelenina (30), mäsové výrobky vrátane hydiny (23), vína a liehoviny (20), olivový olej (8) atď. Tabuľka 4 Schválené programy (vnútorný trh a tretie krajiny) podľa odvetvia a rozpočtu Výrobky | Celkový rozpočet (v mil EUR) | Spolufinancovanie EÚ (v mil EUR) | % | Počet schválených programov | Hovädzie a bravčové mäso (spracované alebo nespracované) | 9,3 | 4,6 | 1,86 % | 5 | Priadny ľan | 3,3 | 1,7 | 0,67 % | 1 | Čerstvé ovocie a zelenina | 89,0 | 44,6 | 17,93 % | 24 | Med a včelárske produkty | 4,3 | 2,1 | 0,86 % | 8 | Označovanie vajec | 1,0 | 0,5 | 0,20 % | 1 | Mlieko a mliečne výrobky | 116,4 | 56,6 | 22,76 % | 36 | Viaceré výrobky | 34,3 | 17,2 | 6,90 % | 14 | Olivový olej a stolové olivy | 34,2 | 15,5 | 6,22 % | 8 | Ekologické poľnohospodárstvo a jeho produkty | 35,7 | 17,9 | 7,18 % | 15 | Okrasné záhradníctvo | 14,9 | 7,4 | 2,99 % | 9 | Najodľahlejšie regióny | 16,1 | 7,5 | 3,03 % | 2 | CHZO, CHOP a zaručené tradičné špeciality (ZTŠ) | 39,4 | 19,7 | 7,93 % | 15 | Hydinové mäso | 13,3 | 6,6 | 2,67 % | 6 | Spracované ovocie a zelenina | 16,9 | 8,4 | 3,39 % | 6 | Akostné mäso | 30,2 | 15,1 | 6,08 % | 11 | Kvalitné hydinové mäso | 1,7 | 0,8 | 0,34 % | 1 | Semenné oleje | 1,3 | 0,6 | 0,26 % | 1 | Nápoje z destilátov | 4,2 | 2,1 | 0,84 % | 2 | Vína | 39,1 | 19,6 | 7,87 % | 18 | Spolu | 504,6 | 248,6 | 100,00 % | 183 | Hlavnými dôvodmi odmietnutia počas referenčného obdobia boli: činnosti neboli opísané dostatočne podrobne na to, aby oddelenia Komisie získali jasný obraz o programe, rozpočet nebol dostatočne podrobný na to, aby sa umožnilo zhodnotenie finančných nákladov vynaložených na program, tak ako sa to vyžaduje podľa článku 7 ods. 2 nariadenia Rady (ES) č. 3/2008, dôvody návrhu programu neboli uvedené, prvky, ktoré dokazujú, že sa správne zvolil vykonávací orgán, chýbali. V posledných rokoch bola ďalším podstatným dôvodom zamietnutia programu absencia cieľov SMART[6] alebo metód, ktoré sa majú použiť na hodnotenie programu a vplyvu. - Programy týkajúce sa tretích krajín Napriek záväzku Komisie zvýšiť propagáciu v tretích krajinách, predstavovali tieto programy počas referenčného obdobia iba 27 % zo všetkých navrhovaných programov (49 zo 183). Tieto programy získali 23 % z fondov Spoločenstva pridelených na schválené propagačné programy (57,6 miliónov EUR z 250,5 miliónov EUR). Hlavnými príjemcami boli odvetvia čerstvého a spracovaného ovocia a zeleniny, vína, akostných výrobkov a mliečnych výrobkov. Hlavnými cieľovými oblasťami, pokiaľ ide o počet schválených programov, boli Severná Amerika (21), Rusko (20), Čína (13) a Japonsko (11). [pic] - Propagačné programy týkajúce sa vnútorného trhu Od roku 2006 do 2010 sa počet programov schválených pre vnútorný trh v rámci ročného toku (okrem programov týkajúcich sa krízy v mliekarenskom odvetví schválených v roku 2009) značne znížil (pozri tabuľku 3). Táto situácia súvisí s prísnejším uplatňovaním kritérií ich výberového hodnotenia zo strany oddelení Komisie. Ako však vyplýva z tabuľky 3, zvýšil sa príspevok Spoločenstva, a to najmä v období rokov 2006 a 2009, keď sa príspevok zvýšil o 50,1 % z 30,4 miliónov EUR na 45,8 miliónov EUR. Údaje zahŕňajú programy osobitne propagujúce hydinové mäso (1 program) a mliečne výrobky (13 programov), ktoré boli schválené dvomi ad hoc rozhodnutiami Komisie s cieľom vyvážiť dosahy krízy v týchto odvetviach. Tento trend vznikol v súvislosti s faktom, že boli schválené širšie programy propagujúce viac ako jeden výrobok alebo že sa viac ako jedna organizácia z jedného alebo viacerých členských štátov spojili a navrhli jeden spoločný program. [pic]Najviac schválených programov pochádza z IT (17), FR (11), NL (10), DE (9). Pokiaľ ide o výrobky, hlavnými príjemcami boli odvetvia mliečnych výrobkov (48,3 milióna EUR), čerstvého a spracovaného ovocia a zeleniny (45 miliónov EUR), akostné výrobky, vrátane ekologických výrobkov a najodľahlejších regiónov (35,8 miliónov). II.B Propagačné činnosti riadené priamo GR AGRI II.B. 1 Misie na vysokej úrovni V rámci zriadenom článkom 2 ods. 3 nariadenia Rady (ES) č. 3/2008 boli misie na vysokej úrovni alebo propagačné akcie organizované od roku 2007 do roku 2010 takto: - Obchodná misia na vysokej úrovni do Indie (6. až 10. marca 2007) - Propagačná akcia v Číne (14. až 16. mája 2008) - Propagačná akcia v Kapskom meste v Južnej Afrike (8. až 10. septembra 2008) - Obchodná misia na vysokej úrovni do Číny (18. až 22. mája 2009) - Propagačná akcia v Hongkongu (4. až 6. mája 2009). Týmito pracovnými cestami sa naskytla možnosť uskutočniť množstvo akcií, ktoré zahŕňali semináre, stretnutia s predstaviteľmi tlače, účasť na obchodných veľtrhoch, stretnutia medzi podnikateľmi a akcie v rámci miestnych obchodných komôr. Všetky akcie boli podporené systematickým úsilím týkajúcim sa vzťahov s verejnosťou, a to počas i po ukončení týchto misií. Počas vykazovaného obdobia predstavovali rozpočtové prostriedky na misie na vysokej úrovni 1 milión EUR ročne. V roku 2010 je naplánovaná propagačná akcia na vysokej úrovni v Moskve, ktorá je súčasťou Svetového potravinového veľtrhu (14. až 17. septembra 2010). II.B. 2 Propagačné kampane na ekologické potraviny a poľnohospodárstvo Práce na tejto kampani sa začali v roku 2006 v rámci zriadenom nariadením Rady (ES) č. 2826/2000 (neskôr zrušeným nariadením Rady (ES) č. 3/2008) s cieľom pokračovať v akcii 1 Európskeho akčného plánu pre ekologické potraviny a poľnohospodárstvo. Kampaň sa začala, aby doplnila národné propagačné aktivity a jej rozpočet predstavoval maximálne 3 milióny EUR počas 3 rokov a pokrýval všetkých 27 členských štátov. Začala sa 25. júla 2008. II.B. 3 Ďalšie výdavky v rámci priameho riadenia - Externí odborníci, ktorí vyberali propagačné programy - Hodnotiace štúdie Podrobný opis všetkých činností v rámci priameho riadenia GR AGRI je uvedený v prílohe 2 k pracovnému dokumentu útvarov Komisie, ktorý je priložený k tejto správe. III. Hodnotenie III.A Vnútorný audit GR pre poľnohospodárstvo a rozvoj vidieka a správy Dvora audítorov V roku 2009 bola propagácia schémy poľnohospodárskych výrobkov predmetom dvoch správ o audite - jednu vypracoval Dvor audítorov a druhú odbor vnútorného auditu GR AGRI. V správe o vnútornom audite GR AGRI z 13. mája 2009 sa okrem iného uvádza, že „uplatňované systémy ... vyhovujú príslušným pravidlám a postupom prijateľným spôsobom“ a že „od roku 2005 sa kvalita postupu výberu neustále zvyšuje“. Vo svojej osobitnej správe č. 10/09 uverejnenej 8. júla 2009, zhodnotil Dvor audítorov vplyv rôznych programov a zistil, že „vo väčšine prípadov boli zhrnutia vykonaných činností dostatočne podrobné a zaručili, že použité finančné prostriedky a uplatnené opatrenia boli v súlade s cieľmi propagácie“. Navyše, pokiaľ ide o monitorovanie výdavkov, Dvor zistil, že Komisia v predchádzajúcich dvoch rokoch zaviedla alebo posilnila postupy a prostriedky na monitorovanie programov členských štátov a platobných nárokov. V oboch správach sa však uvádza, že účinnosť, efektivita a environmentálny vplyv sa môžu ešte zlepšiť. Zdôraznilo sa, že Komisia by mala aj naďalej zlepšiť niektoré aspekty systému propagácie. Dvor audítorov tiež vyzval členské štáty, aby prispeli k zlepšeniu výberového postupu tým, že overia relevantnosť návrhov a zintenzívnia selekciu. Dvor navyše naliehal na členské štáty, aby oznámili informácie o existujúcich národných a regionálnych opatreniach Komisii. Členské štáty sa vyzvali, aby zlepšili postupy verejného obstarávania používané pri výbere vykonávacích orgánov, vyhli sa najmä krátkym časovým lehotám a uplatňovali formálne postupy systematickejším spôsobom, ako aj zabezpečili, aby navrhujúce organizácie zodpovedali kritériám výberu. III.B Pozitívne a negatívne aspekty systému propagácie podľa správy Dvora audítorov Dvor audítorov vo svojej správe uvádza tieto závery a odporúčania, ktoré poukazujú na hlavné silné a slabé stránky systému propagácie tak, ako bol uplatňovaný v rámci obdobia, ktorého sa správa týka: - Komisia už niekoľko rokov skvalitňovala riadenie a kontrolné opatrenia týkajúce sa výdavkov súvisiacich s poskytovaním informácií a propagačnými opatreniami pre poľnohospodárske výrobky. Tieto zlepšenia je potrebné aj naďalej konsolidovať a rozširovať. - Uplatňovaný systém neumožňuje zhodnotiť účinnosť tejto politiky. Dosah politiky, hoci je pravdepodobne pozitívny, je momentálne náročné vyčísliť. Je potrebné špecifikovať ciele politiky, stanoviť vhodné ukazovatele výkonu, a zároveň zabezpečiť, aby boli určené ambície a vyčlenený rozpočet vzájomne konzistentné. - Mal by sa zriadiť formálny postup konzultácie so všetkými zúčastnenými stranami s cieľom pomôcť definovať celkovú stratégiu a zabezpečiť komplementaritu s rôznymi propagačnými opatreniami, ktoré už existujú. Podľa tohto odporúčania bola 28. septembra 2009 zriadená osobitná skupina v rámci Poradného výboru v oblasti propagácie. - Komisia uplatňuje väčšiu selekciu pri schvaľovaní programov, ktoré sa majú spolufinancovať. V týchto zlepšeniach by sa malo pokračovať, najmä pokiaľ ide o požiadavky v súvislosti s údajmi o očakávanom dosahu programu a spôsob, akým sa bude merať. Aj členské štáty by mali zvýšiť svoju selekciu. - Vzhľadom na vykonávanie programov a pravidelnosť výdavkov, by sa úsilie malo sústrediť najmä na ešte stále obmedzené kontroly výberu vykonávacích orgánov, ktoré v tejto oblasti hrajú kľúčovú úlohu. Následné monitorovanie výdavkov zo strany Komisie sa zvýšilo, avšak v niektorých členských štátoch pretrvávajú značné medzery v kontrolách. Je potrebné ich sledovať a zabezpečiť ich rýchle odstránenie. III.C Hodnotenie na úrovni krajín/oblastí alebo odvetví výrobkov Hodnotenie informačných a propagačných programov spolufinancovaných EÚ uvedené v bode II.B.3 uskutočnili v rokoch 2006 až 2008 externí poradcovia, ktorí boli zamestnaní podľa rámcovej zmluvy. Štyri hodnotenia sa týkali vnútorného trhu: - Odvetvie ekologického poľnohospodárstva (november 2006) - Vinárske odvetvie (apríl 2007) - Odvetvie ovocia a zeleniny (november 2007) - Mliečne výrobky (september 2008). Štyri ďalšie hodnotenia sa týkali rôznych odvetví výrobkov v rámci tretích krajín/oblastí: - Spojené štáty americké a Kanada (november 2006) - Švajčiarsko a Nórsko (máj 2007) - Rusko a Japonsko (november 2007) - India, Čína a Juhovýchodná Ázia (december 2008). Zámerom každého hodnotenia bolo posúdiť súdržnosť, efektivitu, účinnosť, dosah a komplementaritu informačných a propagačných programov spolufinancovaných EÚ, ktoré sa realizovali od roku 2002. Navyše bolo každé hodnotenie založené na vzorke programov z rôznych členských štátov EÚ a v každom prípade sa vzťahovalo na viac ako polovicu fondov určených pre jednotlivé odvetvie. Údaje sa získavali z rôznych zdrojov, najmä z dostupnej dokumentácie a štatistík, rozhovorov a workshopov so zúčastnenými stranami a z rozsiahlych prieskumov uskutočnených tímom odborníkov. Hlavné odporúčania pre vnútorný trh sú: - Programy by mali byť založené na analýze celkového aj cieleného trhu, pri zohľadnení ich veľkosti a vrátane jasnej definície hierarchie vyčíslených cieľov pre navrhované údaje a/alebo propagačnú kampaň. - Plánovaný dosah na dopyt by sa mal určiť globálne aj podľa skupiny spotrebiteľov podľa osobitných trhových charakteristík a dostupných zdrojov, a tiež by sa mala určiť metodika ich hodnotenia počas realizácie a po ukončení programu v súlade s najlepšími postupmi. - Jednotlivé úlohy Komisie a členských štátov by sa mali ešte viac objasniť. Postupy konečného schválenia alebo zamietnutia programov Komisiou by sa mali lepšie vysvetliť príslušným orgánom členských štátov aj potenciálnym navrhujúcim organizáciám. - Malo by sa pokračovať v postupoch verejnej súťaže v záujme optimálneho pomeru medzi nákladmi a výhodami založeného na normách národného trhu. - Hodnotenia ex post , strednodobé a prebiehajúce hodnotenia by mali byť povinné pre veľké programy a kampane a ustanovenia týkajúce sa hodnotení by sa mali zahrnúť do rozpočtu takýchto programov. - Je potrebné poskytnúť väčšiu synergiu a komplementaritu: medzi spolufinancovanými programami rôznych členských štátov a medzi spolufinancovanými programami EÚ a programami verejného sektora. Hlavné odporúčania pre tretie krajiny sú: - Všeobecné ciele propagačných opatrení EÚ by sa mali zamerať na to, aby umožnili európskym výrobcom a obchodným organizáciám vyvážať do tretích krajín. - Opatrenia EÚ by mali lepšie prispievať k synergii medzi výrobcami a programami. - Na podporu nových subjektov by sa mali prijať osobitné ustanovenia. - Návrh programu a propagačné činnosti by mali lepšie zohľadňovať osobitosti vznikajúcich a/alebo odľahlých trhov. - Mal by sa skvalitniť celkový rámec opatrení EÚ, aby sa vyriešili nejasnosti týkajúce sa zemepisného pôvodu a značiek. - Administratívne požiadavky by sa mali prispôsobiť obmedzeniam programu. III.D Hodnotenie na úrovni spolufinancovaných programov III.D. 1 Prvky hodnotenia zavedené po roku 2006 V prvých rokoch realizácie tohto systému sa spolufinancované propagačné programy považovali za úspešné vtedy, keď sa vykonali podľa plánu v pôvodnom návrhu: nepožadovalo sa žiadne formálne hodnotenie, a teda neboli oprávnené žiadne náklady na hodnotenie (ak sa nejaké hodnotenie vykonávalo). Na riešenie tejto situácie sa prijalo niekoľko opatrení: - v októbri 2007 sa vnútroštátnym orgánom zaslal dokument s usmerneniami pre hodnotenie programov, ktorému mali venovať pozornosť navrhujúce organizácie. Tento dokument zohľadňoval všetky odporúčania auditu v odvetví aj poradcov. Neskôr bol prepracovaný a časť týkajúca sa hodnotiacich ustanovení sa teraz nachádza vo „Vysvetľujúcej poznámke týkajúcej sa propagačných programov čiastočne financovaných EÚ“, ktorá je priložená k formuláru žiadosti. Druhá časť týkajúca sa samotného hodnotenia bola pripojená k „Manuálu postupov skúmania a schválenia navrhovaných programov určených na propagáciu poľnohospodárskych výrobkov“. - Vzorová zmluva, ktorú majú k dispozícii vnútroštátne orgány bola zmenená a doplnená, aby mohli byť výsledky programov zhodnotené za pomoci externého orgánu. Okrem toho sa rozpočet pridelený na hodnotenie programu zvýšil z 3 na 5 % (na jeho konečné hodnotenie) a akýkoľvek nevyužitý rozpočet na prevádzkové náklady sa môže použiť na dodatočné financovanie tohto hodnotenia. III.D. 2 Prvé hodnotenie vplyvu programov Od roku 2008 sa po ukončení jednotlivých programov uskutočňuje hodnotenie vplyvu, ktoré je súčasťou záverečných správ preskúmaných manažérmi programov. Pri tomto hodnotení sa uplatňujú rôzne ukazovatele, ako napr. miera plnenia rozpočtu alebo súlad realizovaného programu s jeho návrhom. Úspešnosť opatrení zahrnutých do programov sa stále zvyšuje. Až doteraz vypracovávali správy samotné navrhujúce organizácie. Od roku 2010 budú hodnotenie vykonávať nezávislé hodnotiace orgány. Dobrým ukazovateľom kvality propagačných nástrojov vytvorených počas realizácie propagačných programov a ich pozitívneho dosahu je skutočnosť, že po ukončení početných programov, navrhujúce organizácie požadujú, aby im bolo umožnené vytvárať dodatočné množstvá týchto nástrojov na vlastné náklady pre ďalšie využitie. III.E. Hodnotenie činností v rámci priameho riadenia Komisie III.E. 1 Obchodné misie na vysokej úrovni: hodnotenie ich vplyvu Obchodná misia na vysokej úrovni do Indie ( marec 2007) Misia splnila svoju „priekopnícku“ úlohu tým, že otvorila európskym vývozcom dvere na relatívne nový indický trh, pričom rozšírila správu o kvalite a rozmanitosti európskych výrobkov. Misia mala dobrý ohlas v indických médiách (dosiahla výskyt v médiách odhadovaný na 1,25 milióna EUR). Vyzdvihla sa najmä európska dimenzia. Návšteva mala kľúčový význam, pokiaľ ide o zníženie nadmerného dovozného cla na alkohol zo strany Indie. Propagačná kampaň v Číne (máj 2008) Výskyt v médiách vyplývajúci z tejto misie bol odhadnutý na 450 000 EUR a oslovil 25 000 000 ľudí. Niekoľko tisícok návštevníkov navštívilo stánok EÚ, ktorý bol umiestnený v strede medzi ďalšími európskymi pavilónmi: 967 návštevníkov tu nechalo svoje vizitky a vyplnilo sa 1 127 dotazníkov. Propagačná akcia v Kapskom meste v Južnej Afrike (september 2008) Táto akcia prebiehala najmä v oblasti vzťahov s verejnosťou a bola zameraná na juhoafrických úradníkov a európskych vývozcov, pričom mala poukázať na podporu EÚ v ich úsilí podmaniť si nové svetové trhy. Obchodná misia na vysokej úrovni do Číny (máj 2009) Návšteva európskej delegácie bola dobre prijatá v médiách, pričom vyplývajúci výskyt v médiách sa odhadoval na 1 500 000 EUR a oslovil 49 600 000 ľudí. Niekoľko tisícok návštevníkov navštívilo stánok EÚ, ktorý, tak ako v minulom roku, bol umiestnený v strede medzi ďalšími európskymi pavilónmi. Propagačná akcia v Hongkongu (máj 2009) Na seminári sa zúčastnilo 50 účastníkov a na festivale 200. Približne 8 000 ľudí navštívilo stánok. O akcii sa písalo v 7 novinových článkoch v odhadovanej hodnote 6 656 EUR s nákladom 260 000. III.E. 2 Hodnotenie propagačnej kampane na podporu ekologického poľnohospodárstva 2006-2009 Výsledky propagačnej kampane na podporu ekologických potravín a ekologického poľnohospodárstva boli veľmi pozitívne. Hoci mala v porovnaní s niektorými rozsiahlejšími národnými alebo súkromnými kampaňami obmedzený rozpočet, ponúkla množstvu rozličných cieľových skupín jednoduché a účinné marketingové a informačné nástroje. V rámci nej sa napísalo a preložilo viac ako 150 strán textu, poskytujúceho informácie o tomto odvetví a jeho propagáciu u rôznych cieľových skupín. Z hodnotenia vyplýva, že cieľové skupiny tieto nástroje akceptujú a používajú, a to najmä v krajinách, kde je toto odvetvie menej rozvinuté a existuje menej iniciatív na vnútroštátnej úrovni. Spolufinancované programy na podporu ekologických výrobkov využívajú tento nový materiál vytvorený v rámci kampane. To umožňuje, aby sa programy realizovali s nižším rozpočtom, čo by inak nebolo možné, keďže takto nemusia financovať vytvorenie nových propagačných materiálov, pre ktoré už existuje ekvivalent. Štatistické údaje o návštevnosti webových stránok sú taktiež veľmi povzbudzujúce. Webové stránky sú najnavštevovanejšie podstránky GR AGRI na portáli Europa s priemerným počtom 70 000-80 000 návštev mesačne a 15 000-30 000 so stiahnutím materiálu. V roku 2008 v prvých piatich mesiacoch po spustení kampane bolo zaznamenaných 186 991 návštev týchto stránok, čo sa považuje z úspech. Počas celého roka 2009 bola stránka navštívená 1 070 000 krát (tento údaj predstavuje 63 % z celkových návštev webových stránok GR AGRI). Tieto webové stránky dosahujú vysoké výsledky v hlavných vyhľadávačoch a stali sa referenčným bodom pre všetkých, ktorí hľadajú informácie o ekologických potravinách a ekologickom poľnohospodárstve. IV. Všeobecné závery V období 2006-2010 bolo zaznamenaných niekoľko zmien a doplnení systému programov na podporu poľnohospodárskych výrobkov spolufinancovaných EÚ. - Zjednodušenie: dve nariadenia Rady sa zlúčili do jedného a dve nariadenia Komisie sa tiež zlúčili do jedného. - postup výberu nových programov na úrovni Komisie sa zlepšil prostredníctvom prijatia usmernení a zavedenia kvantitatívnych metód hodnotenia („hodnotiaca tabuľka“) a referenčných nákladov na rôzne akcie zahrnuté v programoch. - Zdokonalilo sa hodnotenie vplyvu programov počas a na konci ich realizácie. - Riadne riadenie: následne sa zlepšilo a riadenie programov. Miera plnenia (výdavky/pridelené prostriedky) v odvetví značne vzrástla, takmer na 100 %. - A v neposlednom rade bol systém propagácie počas vykazovaného obdobia v dvoch prípadoch použitý aj na riešenie následkov krízy: vtáčia chrípka (2007) a kríza v mliekarenskom odvetví (2008). Tieto zlepšenia potvrdili aj nedávne audity Dvora audítorov a odboru vnútorného auditu GR AGRI. Je však i naďalej potrebné situáciu zlepšovať: - Kvalita programov zasielaných oddeleniam Komisie sa musí aj naďalej zlepšovať. V tejto súvislosti určite pomôžu prijaté a aktualizované usmernenia. - Výber, monitorovanie a audit programov zo strany príslušných orgánov členských štátov je tiež potrebné zlepšovať. Je potrebné klásť väčší dôraz na postupy verejnej súťaže uplatňované pri výbere vykonávacích orgánov. V článkoch 9 ods. 2 písm. e) a 12 ods. 2 sa v tejto súvislosti zdôrazňujú technické a finančné možnosti, ktoré tieto orgány musia mať, aby zabezpečili čo najúčinnejšie realizáciu propagačných činností. - Súčasný postup schvaľovania spolufinancovaných programov je pomerne ťažkopádny. Programy sa hodnotia dvakrát: na úrovni členských štátov a potom na úrovni EÚ. Celý postup výberu trvá sedem mesiacov. Ako vyplýva z tabuľky 3 na strane 6 tejto správy, je viac ako 50 % prijatých programov zamietnutých. Súčasná informačná a propagačná politika sa zreviduje zároveň s diskusiami o reforme SPP po roku 2013. Propagačné nástroje by mali byť pre výrobcov EÚ účinným prostriedkom a zároveň by sa mali usilovať o zníženie administratívnej záťaže. [1] Nariadenie Rady (ES) č. 3/2008 zo 17. decembra 2007, Ú. v. EÚ L 3, 5.1.2008, s. 1. [2] Celé obdobie roka 2006 je zahrnuté v tejto správe. [3] Nariadenie Komisie (ES) č. 501/2008 z 5. júna 2008, Ú. v. EÚ L 147, 6.6.2008, s. 3, [4] International Olive Council (Medzinárodná Rada pre olivy). [5] Prečerpanie prostriedkov v rokoch 2007 a 2008 sa pokrylo prenosmi. [6] SMART: Specific, Measurable, Appropriate, Realistic, Time scheduled (osobitné, merateľné, dosiahnuteľné, realistické a časovo ohraničené ciele)